Gintama

**Gintama** (銀魂, *Gin Tama*, ”Silver Soul”, ”Hopeasielu") on Hideaki Sorachin luoma manga-, anime- ja elokuvasarja. Gintama sijoittuu Edoon (vuosien 1600–1868 Tokioon), joka on täyttynyt sodan jälkeen Amantoiksi kutsutuista avaruusolioista. Gintamassa kerrotaan monia eri tarinoita, jotka kuvaavat sarjan hahmojen selviytymistä sodan runtelemassa Edossa ja sen läheisyydessä. Sarjan protagonistina toimii veteraanisamurai Gintoki Sakata, joka työskentelee yorozuyana (suom. ”jokapaikanhöylänä”) yhdessä samurai-oppipoika Shinpachin ja avaruusoliotyttö Kaguran kanssa tehden miltei mitä tahansa työtehtäviä ansaitakseen elantonsa samalla yrittäen selviytyä maapallon poliittisesta konfliktista, joka sarjan lopussa yltyy koko universumin väliseksi maailmojen sodaksi.  

Gintaman mangaluvut julkaistaan aluksi Weekly Shōnen Jump -lehdessä ja tämän jälkeen ne uudelleenjulkaistaan taskukirjoina ympäri maailmaa. 

Gintama-animen jaksot esitetään aluksi TV Tokyon kanavalla ja tämän jälkeen ne on mahdollista katsoa Crunchyroll-suoratoistopalvelun kautta. 

Gintama-elokuvien julkaisusta vastaa Warner Bros. Gintamasta on myös tehty live action -elokuva, joka julkaistiin vuoden 2017 heinäkuussa.
## Sarjan poikkeuksellinen rakenne
Hideaki Sorachilla on hyvin omaperäinen tarinankerronta. Hän on selvästi saanut vaikutteita muista mangasarjoista, mutta hän ei välitä lajityyppien ja eri genrejen aiheuttamista rajoitteista, minkä ansiosta Gintama on hyvin omaperäinen sarja. Gintama tunnetaan etenkin sen alkupuolen komediasta, mutta se kuitenkin sisältää useita eri muitakin genrejä, joiden ansiosta sarjassa esiintyy runsasta vaihtelua. Esimerkiksi viattoman rauhallisen slice of life tarinan jälkeen saattaa esiintyä väkivaltainen toimintatarina. Kaikista parhaitten Gintama tunnetaan kuitenkin komediasarjana,  jossa on paljon taistelukohtauksia, sekä draamaa.

Bigloben järjestämässä äänestyksessä Gintama valittiin maailman hauskimmaksi animesarjaksi. Se on sijoittunut kärkisijoille myös monissa muissa äänestyksissä.

## Juoni
Gintama kertoo veteraanisamurai Gintoki Sakatasta, joka työskentelee "jokapaikanhöylänä" ja auttaa ihmisiä eri puolilla sodan turmelemaa Edoa. Amantot voittivat sodan ja pistivät ihmiskunnan arvot uuteen järjestykseen, jolloin Amantoille tuli suuremmat oikeudet kuin ihmisille.  

Suuri osa ihmisistä menetti työpaikkansa amantoille, jolloin amantojen kansat alkoivat rikastua, kun taas ihmiset alkoivat köyhtyä. Jopa ihmiskunnan suurin johtaja, Japanin Shogun - Tokugawa Shige Shige joutuu työskentelemään Amantojen korkea-arvoisten silmien alla noudattaen tiukkoja määräyksiä, jotka Amantojen ylimmät, Tendoshun jäsenet ovat langettaneet.  

Gintoki Sakata on kuitenkin sopeutunut näihin muutoksiin, vaikkakin hän rikkoo usein lakeja. Hän on perustanut Yorozuya Gin-Chan&nbsp;-nimisen yrityksen, jossa hän ottaa miltei mitä tahansa työtehtäviä vastaan. Rajoina ovat ainoastaan Gintokin moraali sekä palkkana saadun rahan arvon verrattavuus työtehtävän vaarallisuutteen.    

Gintoki aloittaa tekemällä pieniä helppoja työtehtäviä auttaen ihmisiä arkiasioissa, mutta välillä hän joutuu sekaantumaan vaarallisiin asioihin, kuten huumebisneksiin, ihmiskauppoihin, rikollisorganisaatioiden taisteluihin sekä poliittisiin konflikteihin.  

Tehdessään tehtäviä hän tapasi Shinpachi Shimura&nbsp;-nimisen samuraipojan, jonka isosiskon Gintoki pelasti prostituutiolta. Maksaakseen takaisin Shinpachi liittyi mukaan Gintokin yritykseen.   

Sitten he tapasivat maapallolle eksyneen avaruusolio Kagura-tytön. Kagura on hyvin voimakas yato-rodun amanto, minkä takia muuan rikollisorganisaatio hyväksikäytti hänen tuhoisia voimiaan. Gintoki pelasti hänet tämän rikollisorganisaation kynsistä.   

Koska Kaguralla ei ollut kotia eikä rahaa, hän muutti asumaan Gintokin vaatekaappiin. Sitten eräänä työpäivänä Kagura löysi kadulta hylätyn jättiläiskokoisen avaruusoliokoiran Sadaharun, jolla on tapana pureskella ihmisten päitä. Kagura toi tämän koiran Gintokin luo. Aluksi Gintoki ei pitänyt tästä, mutta lopulta Sadaharusta tuli osa perhettä.  

Muita ihmisiä jotka yöpyvät usein Gintokin luona *(ilman lupaa)* ovat muun muassa koditon mies Madao sekä stalkkerininja Sarutobi, joka on ihastunut Gintokiin.   

Gintokin kodin alemmassa kerroksessa on Snack Otose&nbsp;-niminen kapakka. Kapakan omistaa äkkipikainen, kovaääninen vanha nainen Otose, ja siellä työntekijöinä toimivat ex murtovaras Catherine sekä yliahkera robottisiivooja Tama.  

Sarja kertoo enimmäkseen siitä kun Gintoki tekee erilaisia tehtäviä ja tutustuu paikallisiin ihmisiin, auttaen heitä parhaansa mukaan selviytymään köyhtyvässä ja väkivaltaisessa maassa, joka on täynnä rikollisuutta. Sarjan käännekohtana toimii ajanjakso, jolloin Takasugi aloittaa viimein suunnitelmansa Edon valtion tuhoamiseksi sekä Shogunin Tokugawa Shige Shigen surmaamiseksi, jolloin sarjan luonne muuttuu melkein täysin – komedian määrä vähenee ja sarja muuttuu vakavammaksi. Pian tämän jälkeen paljastuu yhteys Gintokin, sekä Utsuron- koko universumin vaarallisimman olennon välillä, joka uhkaa kaiken elämän olemassaoloa koko maailmankaikkeudessa. Tämän yhdeyden takia Gintoki saattaa olla ainut jolla on edes pieni mahdollisuus pysäyttää Utsuro.

## Taustatarina (ennen sarjan alkua)
Kun amantot hyökkasivat maan päälle, kahdestoista shogun sai surmansa ja Tokugawa Sada Sada astui hanen tilalleen. Tokugawa Sada Sada solmi rauhan liiton amantojen kanssa, mutta amantoille tuli paljon suuremmat oikeudet kuin ihmisille ja ihmiset tunsivat menettäneensä arvonsa. Amantot pitivät suorastaan ihmisiä pilkkanaan, kohtelivat heitä alamaisinaan ja veivät heidän työpaikkansa. Näin ollen monet ihmiset, mukaan lukien samurait, alkoivat kapinoida amantoja vastaan ja vaativat Tokugawa Sada Sadaa pois vallasta. Sada Sada ei kuitenkaan tykännyt tästä, vaan loi Kansei Purge -nimisen lain, jonka mukaan kaikki kapinalliset pitää joko teloittaa tai vangita. 

Kun Gintoki Sakata oli vasta muutaman vuoden ikäinen, mestari Yoshida Shouyou löysi Gintokin kuolleiden ruumiiden keskelta. Yoshida Shouyou päätti ottaa Gintokin oppipojakseen kouluunsa, jossa oli paljon muitakin Gintokin tapaisia orpoja lapsia. Mestari Yoshida opetti Gintokin taistelemaan ja opetti hänelle myös paljon elämänoppeja. Tokugawa Sada Sada pelkäsi, että Yoshida Shouyou saattaisi opettaa lapset kapinoimaan häntä ja hänen valtaansa vastaan, joten han lähetti parhaimman soturinsa, Oboro Yatagarasun vangitsemaan Yoshidan. Oboron armeija repi Gintokin väkisin pois Yoshidan käsistä ja poltti Yoshidan koulun tuhkaksi. Useita vuosia myöhemmin Gintoki alkoi yhdessä Katsuran, Takasugin ja Sakamoton armeijoiden kanssa sotia amantoja vastaan, viimeisinä samuraina. Gintoki tappoi tuhansia amantoja, jolloin hän sai liikanimen White Yaksha (valkoinen demoni). Hänestä tuli yksi amantojen pahimmista vihollisista. Gintoki oli kuin yhden miehen armeija. Hänen oli alun perin tarkoitus pelastaa kaapattu mestarinsa amantojen kynsistä, mutta lopulta mestari Yoshida sai surmansa. Tähän sotaan sekä Gintokin menneisyyteen liittyy paljon salaisuuksia, joita Gintoki ei paljasta niihin liittyvien traumojen vuoksi. Esimerkkinä tästä on hänen mestarinsa kuolema, joka on jättänyt jäljen Gintokin mielenterveyteen.

Muutaman vuoden kuluttua, kun sota oli jo loppunut, Gintokista oli tullut köyhä ja koditon. Eräänä talvisena päivänä hän lepäsi hautausmaalla Terada Tatsugoroun haudalla. Teradan leski, entinen aviovaimo, Otose käveli hänen haudalleen tuoden samalla mukanaan kynttilöitä ja manju-leivoksia. Terada oli aikoinaan kuollut taistellessaan amantoja vastaan yrittäessään puolustaa Kabukia, Edon kaupunginosaa. Otose rukoili ja uhrasi manjut haudan juureen. Tällöin Gintoki pyysi haudan takaa Otosea antamaan manju-leivokset hänelle. Otose vastasi, että hänen aviomiehensä kiroaisi hänet tuonpuoleisesta. Tällöin Gintoki sanoi: ”Kuolleet eivät puhu, eivätkä ainakaan syö manju-leivoksia”. Näin ollen Otose päätti luovuttaa manjut Gintokille. Gintoki söi manjut ja teki lupauksen. Hän jatkaisi sitä tehtävää, joka Teradalta jäi kesken. Gintoki suojelisi Kabukin väkeä hänen puolestaan. Tämän lupauksen avulla Gintoki sai aloitettua uuden elämän ja paettua kokemansa sodan kauhuja. Sarjan juoni sijoittuu pääsääntöisesti tämän lupauksen ympärille. 

## Utsuron synty, hänen todellinen päämääränsä sekä hänen yhteytensä Gintokin menneisyyteen

#### Maapallo maailmankaikkeuden arvokkaimpana planeettana
Kaikissa planeetoissa joissa on elämää, on uusiutuvaa "altanaksi" kutsuttua energiaa, jota keräämällä Tendoshusta tuli muinoin maailmankaikkeuden voimakkain yhteisö. Tätä altanaksi kutsuttua energiaa voi käyttää monenlaisiin tarkoituksiin, kuten käyttämään sitä polttoaineena, käyttämällä sitä erittäin terveellisenä ravintona, sekä valmistamaan siitä massatuho aseita. Maapallo on kuitenkin poikkeuksellinen: Maapallo planeetalla on isommat altana pitoisuudet kuin missään muussa planeetassa. Tämän lisäksi Maapallon altana on hyvin erilaista muihin planeettoihin verrattuna. Maapallo on ainut planeetta jonka altanassa on todettu esiintyvän "itseään korjaavia ominaisuuksia", toisin sanoen Maapallon altana ei hajoa koskaan, vaan se korjaa itsensä takaisin alkuperäiseen muotoonsa. Tämän avulla Maapallon altanalla on mahdollista tehdä ihmeparannuksia. Sillä on mahdollista parantaa miltei mitä tahansa fyysisiä vammoja sekä sairauksia.

Tämän takia Maapallo on Tendoshulle kaikista tärkein planeetta ja siellä sijaitsee myös Tendoshun päätukikohta. Edo/Tokio on Maapallon pääkaupunki, ja Japani on Maapallon "päävaltio" koska siellä sijaitsee Maapallon altanaa mekaanisin keinoin keräävä torni, eli eräänlainen altana kaivos.

#### Utsuron alkuperä
Yli 500 vuotta ennen sarjan tarinan alkua maapallolle syntyi altana nesteestä poika, jonka kehon kaikki solut koostuivat täysin altanasta. Syystä tai toisesta tämä poika murhattiin hyvin nuoressa iässä. Hän kuitenkin pian palasi kuoleista, koska altana palasi alkuperäiseen muotoonsa. Muut ihmiset pelästyivät tästä ja alkoivat pelätä tätä poikaa. Hänet murhattiin uudelleen lukuisia kertoja, häntä kidutettiin yhä uudelleen ja uudelleen, mutta kaikki häneen kohdistuneet vammat parantuivat. Edes pojan aivojen tuhoaminen ei tappanut tätä, vaan altana palautti jopa hänen aivonsa takaisin alkuperäiseen muotoonsa. Tämä poika kuitenkin tunsi kaiken kivun, sekä kärsimyksen jota hänelle tehtiin. Koska hän kuoli ja eli aina uudelleen ja uudelleen hänen päähänsä alkoi muodostua eri hahmoja, sekä persoonia, koska ainut tapa hänelle lievittää kohtaamansa kärsimystä oli muuttua toiseksi henkilöksi ja yrittää elää jonain toisena henkilönä jokaisen kuoleman jälkeen. Kun hän alkoi kasvamaan aikuiseksi, hänet lukittiin tyrmään. Ahtaassa vankilassa äärimmäisen pitkään ollessaan hän alkoi vaihtamaan persoonaansa, sekä olemustaan entistä useammin koska se oli ainut tapa lievittää vankeuden tuomaa tyhjyyttä. Lopulta hän oli elänyt tässä tyrmässä niin kauan kunnes tyrmän ovi oli ruostunut ja hajosi rikki. Hänen tuolloinen persoonansa kävi kateeksi ihmisiä joilla oli parempi elämä. Hän halusi olla niin kuin muut ihmiset, jotka hänelle kärsimystä aiheuttivat, joten paetessaan viimein tyrmästään hän alkoi silmittömästi murhata ihmisiä armotta. Hänet vangittiin jälleen, mutta tällä kertaa salamurhaaja yhteisö Narakun toimin. Narakun tällöiset johtajat hoksasivat kuolemattoman soturin tuovan heille valtaa, joten he alkoivat käyttää tätä kuolematonta olentoa heidän voimakkaimpana soturinaan. Hänestä tuli noutajan, eli itse kuoleman esikuva ja Naraku antoi hänelle variksen maskin symbolisoimaan tätä. Häntä nimitettiin tällöin nimityksellä "demoni". Naraku kuitenkin aikojen saatossa piti tämän olennon olemassaolon vaisusti piilossa, eikä hän siten päätynyt ulkopuolisten ihmisten tietoisuuteen.

#### Yoshida Shouyoun synty
Useiden generaatioiden ajan tämä kuolematon ihmisolento taisteli Narakun puolesta ja massamurhaten ihmisiä samalla kun useita eri vaihtuvia persoonia eli hänen sisällään. Eräänä päivänä kaikki kuitenkin muuttui. Naraku oli hyökännyt muuan pienen pojan kylään teloittaen kaikki sen asukkaat. Tämä pieni poika raahattiin kylän keskelle, hänet teloitettiin ja hänet jätettiin yksin kuolemaan verenvuotoon. Narakun kuolematon soturi käveli tuhotun kylän keskellä tarkoituksenaan varmistaa kaikkien olevan kuolleita, mutta kun hän näki tämän pojan vuotamassa kuiviin hän alkoi tuntea sääliä. Hän tiesin miltä hidas kuolema tuntuu, joten hänen sisällään heräsin täysin uusi persoona, joka halusi auttaa tätä pientä lasta. Hän polvistui tämän pojan vierelle, otti miekkansa esille ja leikkasi oman kätensä valtimon auki. Altanan ansiosta hänen vertansa pumppasi hänen kehossaan loputtomasti joten hän pystyi vuodattamaan pojan sisälle erittäin ison määrän verta. Koska tämän olennon veri myös koostui täysin altanasta, altana jäi ikuisesti elämään tämänkin pojan kehossa. Toisin sanoen hän omalla altana energiallaan pidensi tämän pienen pojan elinikää. Hän ei tehnyt tästä pojasta kuitenkaan kuolematonta. Se olisi mahdotonta, koska vaikka altanaa pystyykin siirtämään, pojan keho ei luonnostaan olisi kuolematon, vaan hän eläisi pidempään verensä takia, mutta kuolisi jossain kohtaa elinvaurioihin, hänen kehonsa mädäntyessä. Hän otti tämän pienen pojan rinnalleen ja hänestä tuli tämän kuolemattoman ihmisolennon oppilas. Hänen sisälleen oli kehittynyt uusi persoona, joka oli hänen kaikista persoonistaan kenties kuuluisin: Mestari Yoshida Shouyou. Yoshida oli täysin erilainen kun mikään muu tämän olennon edellisistä persoonista. Yoshida Shouyou oli pyhä ihmis ja eläinrakas elämänopettaja joka halusi ylläpitää ja auttaa elämää hänen kuolemattomuudellaan. Hän piti huolen niin ihmisistä, eläimistä, kuin luonnostakin päämääränä tehdä olentojen elämästä onnellisempaa, sekä vähentää kärsimystä kaikkialla. Hän nimesi pienen oppilaansa Oboroksi, koska tällä pojalla oli hyvin tummat silmän aluset. Se oli alun perin Oboron ajatatus että Yoshida Shouyou alkaisi opettaa muitakin lapsia. Yoshida Shouyou ja Oboro päättivät paeta Narakun kynsistä. Naraku järjestö sai heidät kuitenkin kiinni. Koska Orobo ei tiennyt Yoshida Shouyoun todellisesta voimakkuudesta, sekä kuolemattomuudesta, Orobo uhrasi henkensä päästääkseen Yoshida Shouyoun pakenemaan. Tämä ei kuulunut Yoshida Shouyoun suunnitelmiin, hän olisi voinut pelastaa Oboron jos olisi ehtinyt väliin ajoissa mutta nyt Oboro vaikutti olevan kuollut murskautuessaan ison kivikasan alle taistellesaan Narakua vastaan. Yoshida Shouyou luuli oppilaansa kuolleen ja pakeni suruissaan. Altanan voima oli kuitenkin voimakkaampi kuin Yoshida Shouyou luuli ja Orobo parani vammoistaan jotenkuten. Orobo palasi Narakujärjestöön ja valehteli jotta Yoshida Shouyou pääsisi vapaaksi. Yoshida Shouyou aloitti uuden elämän vapaana miehenä. Hän perusti koulun jonne hän etsi orpoja lapsia oppilaiksi ja opetti näille monenlaisia elämänoppeja. Hän opetti heidät myös taistelemaan, mutta piti huolen siitä etteivät oppilaat käyttäisi hänen opettamiaan taistelutaitojaan vääriin tarkoituksiin. Kaikista kuuluisimman oppilaansa, Gintoki Sakatan Yoshida Shouyou löysi kuolleiden ruumiiden keskeltä. Gintoki Sakata oli hyvin pieni yksinäinen selviytyjä joka juuri ja juuri pystyi edes pitämään miekkaa kädessä, mutta siitä huolimatta hänen oli pakko taistella selviytyäkseen. Yoshida Shouyou oli ensimmäinen ihminen joka antoi Gintokille hellyyttä ja turvaa. Yoshida Shouyou otti Gintokin asumaan omaan kouluunsa. Gintoki Sakatasta tuli Yoshida Shouyoun lempioppilas, vaikkakin Yoshida Shouyou käsitteli kaikkia oppilaitaan tasa-arvoisesti. Muita Yoshida Shouyoun oppilaita olivat esimerkiksi genraaliksi kasvatettu, mutta vanhempansa ja sukulaisensa menettänyt Katsura Kotaro, sekä Takasugi Shinsuke, joka ei ollut orpo ja tuli alun perin vastakkain asettuvalta dojolta, mutta päätti lopulta asuttautua Yoshida Shouyoun huostaan oman perheensä vastustuksesta huolimatta. 

#### Yoshida Shouyoun pidätys sekä Gintokin ensimmäinen lupaus
Oboro oli kasvanut jo murrosikään, kun päätti viimein käydä tapaamassa Yoshida Shouyouta pitkästä aikaa. Hän löysi Yoshida Shouyoun koulun ja yritti tervehtiä vastaan kävelevää Yoshida Shouyouta, mutta Yoshida Shouyou käveli hänen ohitse eikä vaikuttanut tunnistavan Oboroa. Oboroon tuli kateeksi muille Yoshida Shouyoun oppilaille. Oboro oli uhrannut koko henkensä Yoshida Shouyoun vuoksi, oli kärsinyt hirveän määrän kärsimystä melkein kuolessaan ja oli palvellut Narakussa vuosia vain pitääkseen heidät loitollaan Yoshida Shouyousta mutta nyt Yoshida Shouyou ei edes tunnistanut Oboroa. Yoshida Shouyou palasi takaisin Narakuun vihaisena ja ilmiantoi Yoshida Shouyoun samalla antaen Yoshida Shouyoulle vankeusmääräyksen Narakun pettämisestä. Narakun jäsenet polttivat Yoshida Shouyoun koulun ja repivät vielä alle 12-vuotiaan Gintokin väkisin Yoshida Shouyoun sylistä. Yoshida Shouyou antoi paniikissa ja shokissa ollelle Gintokille lupauksen pikkurilli eleellä: "Suojele kaikkia puolestani." - Samalla kun Narakun jäsenet raahasivat Yoshida Shouyoun pois, vankeuteen.  

#### Sota, sekä Gintokin toinen lupaus
Amantot hyökkäsivät maanpäälle ja he liittoutuivat Japanin valtion päämiesten, sekä Naraku järjestön kanssa. Valtaosa ihmisistä eivät kuitenkaan tykänneet tästä koska amantoille tuli paljon isommat oikeudet kuin ihmisille ja amantot veivät heidän työpaikkansa. Täten alkoi suuri sota maapallon kapinaalisten, sekä tendoshun välillä. Gintoki, Katsura, sekä Takasugi osallistuivat tähän sotaan tarkoituksenaan etsiä, sekä vapauttaa mestarinsa Narakun kynsistä. Kun Gintoki ja Takasugi eräässä vaiheessa jäivät alakynteen taistelemaan kaksisteen isoa amantolaumaa vastaan Gintoki teki Takasugille lupauksen: Että hän pelastaisi Yoshida Shouyoun, vaikka Takasugin kuolleen ruumiin yli. 

### Teloitus-seremonia ja Gintokin päätös
Takasugi ja Katsura lopulta löysivät Yoshida Shouyoun, mutta vastarinta oli liian voimakas. Yhteistyössä Tendoshun kanssa, Naraku sai Katsuran, sekä Takasugin kiinni panttivangeiksi. Yoshida Shouyou talutettiin jyrkänteelle, Katsura ja Takasugi sidottiin ja pakotettiin makaamaan Yoshida Shouyoun takana. Oboro oli paikan päällä. Oboron mielestä pelkkä kuolema ei olisi ollut tarpeeksi rangaistukseksi, joten Oboro ehdotti Yoshida Shouyoun oppilaille, sekä Yoshidalle henkistä kidutusta, joka sattuisi jopa enemmän kuin kuolema. Gintoki oli vielä vapaana ja hänelle annettiin 3 vaihtoehtoa:

###### Gintokin vaihtoehto 1
Ensimmäinen Gintokille annettu vaihtoehto olisi omatoimisesti mestata ystävänsä Katsura, ja Takasugi samalla kun Yoshida Shouyoun pakotettaisiin katsomaan tämä teloitus vierestä.

Tällöin Gintoki ja Yoshida Shouyoun jätettäisiin henkiin, mutta Gintoki menettäisi ystävänsä, ja rikkoisi lupauksensa jonka teki Yoshida Shouyoulle, kun Gintoki revittiin pois hänen sylistään. 

Tosin tällöin he onnistuisivat sodassa heidän päämäärässään, joka oli vapauttaa Yoshida Shouyou.

###### Gintokin vaihtoehto 2
Toinen Gintokille annettu vaihtoehto olisi omatoimisesti mestata mestarinsa, isäpuolensa Yoshida Shouyou samalla kun hänen oppilaansa Katsura ja Takasugi pakotettaisiin katsomaan tämä teloitus läheltä. Tällöin Gintoki ja hänen ystävänsä jäisivät henkiin, mutta Gintokin koko elämän tärkein henkilö kuolisi. Tämän lisäksi heidän koko syy sotaan osallistumiselle, sekä kaikelle verenvuodatukselle olisi ollut turhaa. Tämän saatosta Gintoki joutuisi myös rikkomaan Takasugille antamansa lupauksen.

###### Gintokin vaihtoehto 3
Gintokilla olisi myös vaihtoehtona vastustaa näitä molempia vaihtoehtoja taistelemalla samaan aikaan Narakua, Oboroa, sekä Tendoshua vastaan. Jos hän voittaisi, hän saisi pelastettua kaikki elämänsä tärkeät henkilöt, saisi pidettyä kaikki lupauksensa, sekä onnistuisivat sodassa heidän päämäärässään, joka oli vapauttaa Yoshida Shouyou. Tässä vaihtoehdossa olisi kuitenkin äärimmäisen suuri riski. Jos Gintoki itse kuolisi, niin kaikki muutkin teloitettaisiin.

###### Gintokin valinta, sekä sen seuraukset
Gintoki teki valinnan. Hän käveli jyrkänteelle mestarinsa taakse, samalla kun Takasugi huusi Gintokille vaatien Gintokia valitsemaan toisin. Gintoki ei kuitenkaan kuunnellut. Yoshida Shouyou vilkaisi Gintoki Sakataa viimeisen kerran ja lausui viimeiset sanansa: "Kiitos." Nähdessään tämän Gintoki alkoi hiljalleen itkeä samalla irrottaen Yoshida Shouyoun pään irti. Takasugi karjui ja rimpuili lopulta päästessään irti. Takasugi juoksi Gintokia päin kiroessaan Gintokin nimen. Viimeinen asia jonka Takasugi näki vasemmalla silmällään oli Gintokin kyyneleet valumassa maahan Yoshida Shouyoun pään juurelle. Oboro vastasi tähän penetroimalla Takasugin vasemman silmän läpi kunai veitsellä jolloin Takasugi menetti vasemman silmänsä kokonaan. 

Tästä johtuu Takasugin viha Gintokia kohtaan. Hän olisi ollut valmis uhrautumaan mestarinsa puolesta. Yoshida Shouyoun oppilaat hajaantuivat. Gintoki jäi elämään yrittäen soveltautua yhteiskunnan elämään. Katsura jäi vaatimaan muutosta, yrittäen saada Shogunia pois vallasta. Takasugi jäi vihaamaan Japanin valtiota yli kaiken päämääränään tuhota Shogun, Shogunin liittolaiset, Narakujärjestö, sekä Tendoshu hinnalla millä hyvänsä.

### Utsuron synty, sekä Utsuron todellinen päämäärä
Yoshida Shouyoun oppilaat eivät tienneet hänen kehonsa olevan kuolematon. Yoshida Shouyoun ruumis heitettiin palamaan liekkeihin, mutta hänen kehonsa nousi kuolleista ja hänen koko päänsä kasvoi takaisin. Tosin Yoshida Shouyou hänen sisällään oli kuollut. Yoshida Shouyoun sisälle oli vaihtunut toinen persoona, joka on tämän kuolemattoman kehon viimeinen olemus: Utsuro. Utsuro on kuin päinvastainen versio Yoshida Shouyousta. Utsuro vihaa elämää yli kaiken ja hän ei tunne juurikaan mitään arvoa elämää kohtaan. Ainut asia jota hän haluaa on ainut asia jota hänellä ei ole, eli kuolema. Kuolema on myös ainut asia jota Utsuro arvostaa, koska kuolema on ainut tapa päästä lopullisesti eroon kärsimyksestä, jota hän on joutunut kokemaan yli 500 vuotta. Kauhistuessaan Utsuron kuolemattomuudesta Tendoshun järjestö vangitsee Utsuron ja alkaa tehdä tällä tieteellisiä kokeita. Utsuro lupaa luovuttaa elämää pidentävää verta vapaaehtoisesti Tendoshun jäsenille, mikäli nämä yrittäisivät etsiä keinoa tappaa hänet ja ottaisivat Utsuron mukaan Tendoshun järjestöön. Utsuro ei kuitenkaan kerro Tendoshun jäsenille ettei hänen verensä oikeasti tee muista olennoista kuolemattomia, vaan hän odottaa niin kauan kunnes Tendoshun jäsenten kehot alkavat mädäntyä, jolloin he alkavat hitaasti kitua kuoliaaksi, jolloin Utsuro saa syrjäytettyä suurimman osan Tendoshusta tieltään. Seuraavaksi Utsuro kaappaa väkivalloin Harusame rikollisyhteisön laivueen omaan käyttöönsä ja lähettää niiden miehistöt matkalle kaikkiin planeettoihin joilla esiintyy elämää räjäyttäen nämä planeetat hyväksikäyttäen niiden altana energiavarastoja. Tämä kaikki on osana hänen todellisia suunnitelmiaan: Ainut tapa Utsurolle kuolla olisi tuhota Maapallo, sekä Maapallon altana energiavarastot, mutta se olisi mahdotonta koska Tendoshun jäsenet suojelisivat Maapalloa kaikin voimin. Utsuro on kuitenkin keksinyt tähän keinon. Räjäyttäessään kaikki elolliset planeetat niiden omilla altana energioilla, vain ja ainoastaan planeettojen ulkopuolella sijaitsevat avaruusalukset olisivat turvassa. Näiden laivueiden miehistöt joutuisivat kokemaan omien kotiplaneettojensa täyden tuhon ja kuoleman. Tämän johdosta laivueiden luottamus Tendoshuun särkyisi täysin ja he alkaisivat matkustaa Maapalloa kohti kahdesta syystä: 1. koska se olisi viimeinen planeetta jossa voisi elää 2. Jotta he voisivat kostaa Tendoshulle kotiplaneettansa tuhoamisen. Tällä tavalla Utsuro aiheuttaisi sodan koko maailmankaikkeuden kesken  ja sen koko sodan keskipisteenä olisi Maapallo. Sota olisi niin suuri että Maapallo tuhoutuisi siitä täysin.

Sarjan lopussa Gintoki kohtaa lukuisien taistelujen jälkeen Utsuron viimein ja oppii kaiken mitä on oikeasti tapahtunut. Sarjan viimeinen tarina keskittyy tämän universaalin sodan ympärille samalla kun Gintoki joutuu kohtaamaan uudelleen syntyneen mestarinsa, ja estämään tätä tuhoamasta Maapalloa. 

## Tuotantokaudet ja aikajana (animen mukaan)

### Jaksojen oikea katsomisjärjestys
# Jaksot 3–201 *(kaksi ensimmäistä jaksoa ovat fillereitä, jotka eivät mitenkään liity sarjan oikeaan tarinaan)*
# Jaksot 202–265 [Gintama' & Gintama': Enchousen]
# Jaksot 266–316 [Gintama°]
# Jaksot 317–328 [Gintama.]
# Jaksot 329–367 [Gintama. Slip Arc & Gintama. Silver Soul Arc]
# Gintama: The Semi-final (kaksi OVA-jaksoa)
# Gintama: The Very Final (elokuva)

##### Extrakaudet & Jaksot
* Yorinuki Gintama-san koostuu ainoastaan uusintajaksoista.
* Ensimmäinen OVA jakso sijoittuu jaksojen 1–61 paikkeille
* Toinen OVA-jakso on "huijausta," eikä sillä ole mitään tekemistä Gintaman oikean tarinan kanssa.
* Kolmas OVA-jakso sijoittuu jaksojen 266–350 paikkeille.
* Neljäs OVA-jakso sijoittuu jaksojen 298 ja 299 väliin. Kyseisessä OVA:ssa on pidennetty versio Shogun Assassination -tarinan trailerista, jossa katsojille paljastetaan etukäteen yksi koko sarjan suurimmista juonenkäänteistä. Tämä kannattaa jättää katsomatta, jos sen haluaa nähdä yllätyksenä myöhemmin.
* Sarjan viidennes OVA-jakso on animeversio Gintama mangan "Love Potion" tarinasta ja se sijoittuu jaksojen 295 - 299 väliin.
* Ensimmäinen elokuva sijoittuu jaksojen 58–61 paikkeille.
* Toinen, uudempi elokuva sijoittuu jaksojen 253–265 paikkeille.
* Jaksot 101–105 ollaan julkaistu uudelleen teräväpiirtoversiona (eräänlainen elokuva).
* Gintama Sakuri Matsuri konserteissa on yleensä nähtävillä ennennäkemättömiä kohtauksia.

## Lista sarjan merkittävimmistä hahmoista

## Manga
Hideaki Sorachi alkoi piirtämään Gintama-mangaa vuonna 2003 ja sitä julkaistiin Weekly Shōnen Jump lehdessä. Siitä ollaan myös julkaistu paljon erillisiä painoksia. Mangasta tuli pian hyvin suosittu, ja vuonna 2009 näitä erillisiä Gintama-manga painoksia oltiin myyty yhteensä jo yli 29 miljoonaa kappaletta. Mangaa on ilmestynyt tällä hetkellä yli 54 painosta. Mangassa luvut (eli tarinat) on nimetty opetuksiksi (eng. lesson), ja niitä on ilmestynyt yli 500.

## Anime
Animea on ilmestynyt vuodesta 2005 lähtien ja sitä on julkaistu yli 300 virallista jaksoa, jotka kestävät yleensä noin 25 minuuttia. Animesta on olemassa myös neljä "ova-jaksoa." Vuodesta 2008 lähtien animea on voinut katsoa ilmaiseksi Crunchyroll-sivustolla.

## Ensimmäinen elokuva, Shinyaku Benizakura-hen
Ensimmäinen elokuva ilmestyi vuonna 2010. Elokuvassa Murata Tetsuko -niminen aseseppä soittaa hätäpuhelun Yorozuya-perheelle, koska kirottu Benizakura-niminen demonimiekka on varastettu. Gintoki Sakata ottaa tehtävän vastaan ja alkaa etsiä johtolankoja. Yllättäen hän löytää Benizakura-miekan arkkivihollisensa Okada Nizoun kädestä. Okada Nizou väittää Gintokille, että Katsura Kotarou on kuollut ja että hän ei itse olisi pystynyt kukistamaan häntä, mutta Benizakura-miekan demoniset voimat toivat lopulta voiton hänelle. Gintokin ja Okadan välille syntyy kaksintaistelu, samalla kun Kagura, Shinpachi ja Elizabeth etsivät todisteita siitä mitä oikeasti tapahtui ja mitä voimia salaperäinen Benizakura-miekka sisältää. Pian he tajuavat, että kyseessä on Takasugi Shinsuken laatima suunnitelma ja että Yorozuya-perhe oli jo aikoja sitten astunut Takasugin suunnittelemaan ansaan. 

## Toinen elokuva, The Final Chapter: Be Forever Yorozuya
Tämän elokuvan käsikirjoitti mangan tekijä Hideaki Sorachi. Toisin kuin edellisessä elokuvassa, tämän elokuvan juoni on uusi, eikä se perustu mihinkään mangassa tai animessa nähtyihin tarinoihin. Elokuva julkaistiin 6. heinäkuuta 2013 ja sen julkaisi Warner Bros studio. Avausviikolla elokuvasta tuli viikon neljänneksi katsotuin elokuva Japanin elokuvateatterissa ja se myi viikon aikana n. 281&nbsp;859&nbsp;900 jeniä. Elokuvaa on kehuttu niin fanien kuin kriitikoidenkin keskuudessa. Elokuvassa Gintoki aikamatkustaa vahingossa tulevaisuuteen, jossa hän on kuollut.

## Oheistuotteet
Gintamasta on myyty runsaasti oheistuotteita, muun muassa figuureja, vaatteita, julisteita ja jopa ruokaa/karkkia Gintaman sponsoroimana. Sarjasta on tehty myös lukuisia videopelejä eri konsoleille ja sarjan hahmoja esiintyy monissa videopeleissä.

## Live-tapahtumat
Muun muassa, Gintaman Sakura Matsuri -konserteissa on esiintynyt monia kuuluisia yhtyeitä, muun muassa Spyair, Does, Piko ja Serial TV Drama. Live-tapahtumissa nähdään usein myös sarjan hahmojen ääninäyttelijät tekemässä live-äänityksiä yleisön edessä.

## Aloitus ja lopetuskappaleet
 

## Lähteet

## Aiheesta muualla
* http://www.crunchyroll.com/gintama
* http://wwws.warnerbros.co.jp/gintama/ 
* http://annex.s-manga.net/gintama/main.html 
* http://www.tv-tokyo.co.jp/anime/gintama/index2.html
* http://www.sunrise-inc.co.jp/gintama/